बेंगलूरु। कार्यालयों में लगातार कई घंटे बैठकर काम करने वाले अथवा घंटों टेलीविजन से चिपके लोगों को गंभीर बीमारियों की चपेट में आने की आशंका सामान्य स्थितियों में रहने वालों की तुलना में 61 प्रतिशत बढ़ जाती है। एक नए शोध के अनुसार, लगातार छह घंटे अथवा उससे अधिक समय तक बैठकर काम करने वाले लोगों को कैंसर, मधुमेह, दिल का दौरा, मांसपेशियों एवं हड्डियों से संबंधित गंभीर बीमारियों की चपेट में आने का खतरा कई गुणा बढ़ जाता है।